b'\n_START_ARTICLE_\nJegor i Opizdenevsjie\n_START_SECTION_\nBakgrunn\n_START_PARAGRAPH_\nProsjektet ble f\xc3\xb8dt som et resulat av en sterk spirituell og f\xc3\xb8lelsesmessig oppv\xc3\xa5kning hos Jegor Letov, som i denne perioden opplevde store omveltninger p\xc3\xa5 et personlig plan. Med Sovjetunionens fall som bakteppe, ble Letov rammet av akutt hjernebetennelse og i mai 1991 tok hans eks-kj\xc3\xa6reste og musikerkollega, Janka Djagileva, selvmord. Han utforsket tilstander for \xc3\xa5 utvide bevisstheten, eksperimenterte med magi, dro p\xc3\xa5 turer i Uralfjellene hvor han brukte psykoaktive stoffer._NEWLINE_L\xc3\xa5tmaterialet fra Jegor i Opizdenevsjie preges ogs\xc3\xa5 av et psykedelisk lydbilde. Musikken b\xc3\xa6rer preg av Letovs forkj\xc3\xa6rlighet for amerikansk garasjerock og psykedelisk musikk fra 1960-tallet, samt post-punk fra 1980-tallet. I tillegg finnes det enkelte st\xc3\xb8yrock-elementer i musiken, som var typisk for Grazjdanskaja Oborona._NEWLINE_Bandnavnet, Jegor i Opizdenevsjie, er sv\xc3\xa6rt grovt p\xc3\xa5 russisk hvor ordet \xc2\xabopizdenevsjie\xc2\xbb har rot i flertallsformen av ordet \xc2\xabpizda\xc2\xbb. Ordet \xc2\xabpizda\xc2\xbb er en vulg\xc3\xa6r, slangform for det kvinnelige kj\xc3\xb8nnsorgan. Jegor i Opizdenevsjie kan oversettes til \xc2\xabJegor og forfittede\xc2\xbb p\xc3\xa5 norsk. Bakgrunnen for dette grove bandnavnet var, \xc3\xa5 gj\xc3\xb8re det s\xc3\xa5 vanskelig \xc3\xa5 bli omtalt i massemediene som mulig . Dette var if\xc3\xb8lge Letov for \xc3\xa5 beskytte seg seg fra det opportunistiske karrierejaget, som hadde begynt \xc3\xa5 f\xc3\xa5 fotfeste i Sovjetunionen p\xc3\xa5 denne tiden. P\xc3\xa5 albumet Psikhodelija Tomorrow, som ble gitt ut i 2002 etter bandets oppl\xc3\xb8sning, er de kreditert som bare \xc2\xabOpizdenevsjie\xc2\xbb\n_START_SECTION_\nHistorie\n_START_PARAGRAPH_\nEn m\xc3\xa5ned etter Grazjdanskaja Oboronas siste konsert i Tallinn, Estland den 13. april 1990, begynte innspillingen av det som skulle bli Pryg-skok. Albumet Khronika pikiruyusjtsjego bombardirovsjtsjika av Kommunizm, et annet Letov-prosjekt, hadde blitt ferdigstilt mars 1990 og regnes som den musikalske forgjengeren til Jegor i Opizdenevsjie. Mye av det psykedeliske visesang-preget herfra ble videref\xc3\xb8rt og selv noen av sporene skulle ende opp p\xc3\xa5 framtidige album av Jegor i Opizdenevsjie._NEWLINE_Deres f\xc3\xb8rste album, Pryg-skok, ble spilt inn i Grob-studioet mellom mai og juni i 1990. Letov hadde f\xc3\xa5tt med kjernen fra Grazjdanskaja Oborona, Konstantin Rjabinov og Igor Zhevtun, som rullerte p\xc3\xa5 \xc3\xa5 spille ulike instrumenter. Plata var if\xc3\xb8lge Letov spesielt inspirert av sekstitalls-gruppa Love. Etter \xc3\xa5 opprinnelig ha blitt publisert som magnitizdat i 1990, ble albumet trykket p\xc3\xa5 vinyl i 1992 da mulighetene \xc3\xa5pnet for det i kj\xc3\xb8lvannet av Sovjetunionens fall. Bandnavnet var ikke \xc3\xa5 finne p\xc3\xa5 omslaget, men det fulgte med et klistremerke med bandnavnet som kunne klistres p\xc3\xa5 et angitt sted p\xc3\xa5 coveret. Under innspillingen av albumet gjorde besetningen ingen intervjuer og takket nei til konsertforesp\xc3\xb8rsler, noe som skulle forbli vanlig praksis i prosjektets levetid._NEWLINE_Innspillingen av oppf\xc3\xb8lgeren, dobbeltalbumet Sto let odinotsjestva, tok betydelig lengre tid og varte fra januar 1991 til juni 1992. I tillegg til besetningen fra forgjengeren, deltok Letovs dav\xc3\xa6rende kj\xc3\xa6reste Anna Volkova og Aleksander Rozhkov p\xc3\xa5 albumet. Albumet kom ut p\xc3\xa5 vinyl i april 1993. Albumet ble ansett av Letov selv for \xc3\xa5 v\xc3\xa6re et av de beste albumene i han laget samt for \xc3\xa5 utgj\xc3\xb8re kjernen i hans kreative virke. _NEWLINE_I juli 1993 ble en rekke med nesten utelukkende instrumentaler spilt inn Grob-studioet av besetningen fra Sto let odinotsjestva. F\xc3\xb8rst i 1999 kom Letov tilbake til disse innspillingene, hvorp\xc3\xa5 han mikset og mastret albumene Disse ble ikke utgitt f\xc3\xb8r i 2002 som albumet Psikhodelija Tomorrow._NEWLINE_I den 6. oktober 2005 ble restaurerte utgaver av Pryg-skok og Sto let odinotsjestva utgitt.'